Diari Oficial de la Generalitat Valenciana


Sumari del DOGV 8800, del 28-04-2020 (2020/1711)

Notificaciónde la sentència dictada en el procediment de guarda i custòdia número 63/2019.
------------------------------------------------------------------------------------------

### Dades del document

Número de DOGV
:   8800

Data del DOGV
:   28-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1711


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificaciónde la sentència dictada en el procediment de guarda i custòdia número 63/2019. [2020/1711]  
De: Eva Azucena Quimis Chipantizia  
Procurador: Ferrer Miquel, Rafael Vicente  
Contra: Mauro Bayardo Jami Ayala  
En el present procediment, mesures en relació als fills, seguit a instàncies d'Eva Azucena Quimis Chipantizia contra Mauro Bayardo Jami Ayala, s'ha dictat sentència, que literalment és com segueix:  
  
«Dispositiva  
Estime la demanda de mesures de fills extramatrimonials, formulada per Eva Azucena Quimis Chipantizia contra Mauro Bayardo Jami Ayala, i acorde les mesures següents:  
Atribuir la guarda i custòdia dels fills menors i a la mare, la pàtria potestat serà compartida.   
Quant al règim de visites a favor del pare, aquest serà respecte a la filla menor de dues vesprades a la setmana, dimarts i dimecres, serà recollida a l'eixida del col·legi i reintegrada al domicili matern per tercera persona a les 19.30 hores, sense caps de setmana perquè el pare treballa. Quant al fill de 15 anys quan així ho acorde amb ell per l'edat que té.  
Atribuir a la mare i als fills menors, per representar l'interés familiar més necessitat de protecció, l'ús i gaudi de l'habitatge familiar situat al carrer Cardenal Benlloch 59, pta. 18, València.  
Es fixa com a pensió per aliments a càrrec del pare i a favor de cadascun dels fills menors, la quantitat de 120 euros mensuals a ingressar en els cinc primers dies de cada mes en el compte que designe la mare per a això, i com a contribució a les càrregues familiars el pagament del 50 per cent de l'import de la renda de lloguer de l'habitatge familiar.  
Que pel que respecta a les despeses extraordinàries, aquestes seran assumides per meitat, i s'entenen per tals les despeses mèdiques, farmacològiques o ortopèdiques no coberts pel sistema de salut pública i les activitats extraescolars i els llibres de text i material escolar que necessiten per a les seues activitats formatives.  
No és procedent condemna en costes.  
Manera d'impugnació: recurs d'apel·lació en el termini de vint dies hàbils, des de l'endemà hàbil de la notificació d'aquesta resolució, davant aquest tribunal.  
Informació sobre el depòsit per a recórrer:  
De conformitat amb la D.A. 15a de la LOPJ, perquè siga admés a tràmit el recurs d'apel·lació contra aquesta resolució, haurà de constituir un depòsit de cinquanta euros, que li serà tornat només en el cas que el recurs siga estimat. El depòsit haurà de constituir-lo ingressant la quantitat esmentada en el banc Santander, en el compte corresponent a aquest expedient (JJJJ 9062 KR EEEE AA) indicant, en el camp ?concepte- el codi ?02 Civil-Apel·lació- i la data de la resolució recorreguda amb el format DD/MM/AAAA. En el cas de realitzar l'ingrés mitjançant transferència bancària, després de completar el codi de compte corrent (CCC, 20 dígits), s'indicarà en el camp ?concepte- el número de compte el codi i la data en la forma exposada en el paràgraf anterior.  
  
En cap cas s'admetrà una consignació per import diferent de l'indicat. En el cas que haja de realitzar altres pagaments en el mateix compte, haurà d'efectuar un ingrés per cada concepte, fins i tot si obeeixen a altres recursos de la mateixa o diferent classe. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
  
Aquesta és la meua sentència, que pronuncie, mane i signe.»  
I atés que es desconeix el parador d'aquest demandat, Mauro Bayardo Jami Ayala, s'expedeix el present edicte a fi que li servisca de notificació de forma deguda.  
  
València, 11 de febrer de 2020.- La lletrada de l'Administració de justícia: Susana Ciaurriz Labiano.